**методика за оценка**

**Критерий за възлагане:** Оптимално съотношение качество/цена въз основа на Цена и качествени показатели

Обществената поръчка се възлага въз основа на икономически най-изгодната оферта с критерий за възлагане „**оптимално съотношение цена/качество“.**

Критерият „оптимално съотношение качество/цена” включва следните показатели и тежести в комплексната оценка на офертите:

Показател „Предложен срок за изпълнение на поръчката“ (С).

Показател „Предложено общо възнаграждение за изпълнение поръчката“ (Ц).

Комплексна оценка (КО) се формира като сбор от „Предложен срок за изпълнение на поръчката“ (С) и „Предложено общо възнаграждение за изпълнение поръчката“ (Ц):

Комплексна оценка КО = **Ц х 50 % + С х 50 %**

Комплексната оценка се измерва в брой точки. Максималният брой точки, които може да получи участник е 100 т.

На първо място се класира участникът, събрал най-много точки.

ПО ПОКАЗАТЕЛ „ПРЕДЛОЖЕН СРОК ЗА ИЗПЪЛНЕНИЕ НА ПОРЪЧКАТА” (С)

**С – Срок за изпълнение на поръчката** – максимален брой точки получава участника, който предложи най-кратък срок за изпълнение на поръчката в календарни дни. Най-доброто предложение получава 100 т., а точките на останалите участници се определят в съотношение към най - краткия предложен срок по следната формула:

Сmin

С = -------- х 100,

Сn

Сn– срокът в календарни дни, предложен от съответния участник за изпълнение на поръчката;

Сmin – предложеният най-кратък срок в календарни дни за изпълнение на поръчката.

ПО ПОКАЗАТЕЛ „ПРЕДЛОЖЕНО ОБЩО ВЪЗНАГРАЖДЕНИЕ ЗА ИЗПЪЛНЕНИЕ ПОРЪЧКАТА” (Ц) :

Максималният брой точки, който може да получи всеки участник е 100. Максималният брой точки /100 точки/ по този показател получава офертата с предлагано най - ниско общо възнаграждение за изпълнение на поръчката /в лева без ДДС/. Точките на останалите участници се определят в съотношение към най-ниското общо възнаграждение за изпълнение на поръчката /в лева без ДДС/ по следната формула:

Цmin

Ц = -------- х 100, където

Цn

Цn – общото възнаграждение, предложено от съответния участник за изпълнение на поръчката;

Цmin - предложено от участник най-ниско общо възнаграждение за изпълнение на поръчката.

Към оценка на ценовите предложения се пристъпва след като се извърши проверка и се установи, че са подготвени и представени в съответствие с изискванията на документацията за участие в процедурата.

***Забележка:*** *При извършване на оценяването по съответните показатели ще се използва* ***закръгляне до втория знак след десетичната запетая (в приложимите случаи).***

Когато комплексните оценки на две или повече оферти са равни, с предимство се класира офертата, в която се съдържат по – изгодно предложение, съгласно чл. 58, ал. 2, т. 1 от ППЗОП.

Комисията провежда публично жребий за определяне на изпълнител между класираните на първо място оферти, ако поръчката се възлага по критерий икономически най-изгодна оферта, но тази оферта не може да се определи по реда на чл. 58, ал. 2 от ППЗОП.