**Приложение № 4**

**ВЪЗЛОЖИТЕЛ: ОБЩИНА ВЕЛИКО ТЪРНОВО**

**ИЗПЪЛНИТЕЛ:……………………………………………………………………………………**

**ПРЕДМЕТ:** **„Изпълнение на СМР за обект: „Преместваема конструкция за покритие на сцената на Летен театър в парк „Марно поле“, гр. Велико Търново“**

**ПРОЕКТ НА ДОГОВОР**

На основание чл. 112, ал.1 от ЗОП и във връзка с чл. 20, ал. 3, т. 1 от ЗОП

Днес, .......................................2020 г. в гр. Велико Търново, между:

**1.** **ОБЩИНА ВЕЛИКО ТЪРНОВО,** наричана по-долу **„ВЪЗЛОЖИТЕЛ“,** с адрес: гр. Велико Търново, пл. „Майка България“ №2, БУЛСТАТ: 000133634, представлявана от инж. Даниел Панов – Кмет на Община Велико Търново и Антония Папазова – Главен счетоводител на Дирекция КТМД и отговорно лице по чл. 13, ал. 3, т. 1 от Закона за финансовото управление и контрол в публичния сектор (ЗФУКПС), от една страна

и

**2. ………………………………………** *(наименование на изпълнителя)*, със седалище и адрес:…………………………………………......................................................, с адрес за кореспонденция: ………………………………………………………………, тел: ………………………., факс: …………………………., е-mail: ………..…………….., с ЕГН/ЕИК/БУЛСТАТ: ………………………..……, идентификационен номер по ДДС (ако има регистрация) .........................................., представлявано от ………………………………. *(законен представител – име и длъжност*), в качеството на …………….……….………….., определен за **„ИЗПЪЛНИТЕЛ”** след събиране на оферти с обява № .................................. от .........................2020 г. ипубликувана информация за обява вАОП с *ID № ……………………,* от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно **„Страните”**, а всеки от тях поотделно **„Страна”**);

**на основание** чл. 112, ал. 1 от Закона за обществените поръчки и във връзка с чл. 20, ал. 3, т. 1 от Закона за обществените поръчки се сключи този договор за следното:

СЕ СКЛЮЧИ ТОЗИ ДОГОВОР ЗА СЛЕДНОТО:

**І. ПРЕДМЕТ НА ДОГОВОРА. СРОК**

**Чл.1 (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши видове работи, включени в обхвата на обществена поръчка с предмет: **„Изпълнение на СМР за обект: „Преместваема конструкция за покритие на сцената на Летен театър в парк „Марно поле“, гр. Велико Търново“**

**(2)** ИЗПЪЛНИТЕЛЯТ се задължава да извърши СМР по вид, количества и единични цени в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ, съставляващи съответно Приложения № 1, 2 и 3 към този договор и представляващи неразделна част от него и съгласно указанията на ВЪЗЛОЖИТЕЛЯ, при стриктно съблюдаване на техническия проект за обекта.

**(3)** ИЗПЪЛНИТЕЛЯТ следва да извърши възложената работа на свой риск и със свои ресурси.

**(4)** Страната, която е осигурила съответните материали за извършване на СМР, носи отговорността и риска за тяхното качество.

**(5)** Видовете и количествата на работите са съгласно технически проект и изготвена въз основа на него подробна количествено-стойностна сметка от ИЗПЪЛНИТЕЛЯ и одобрена от представител на ВЪЗЛОЖИТЕЛЯ.

**Чл.2 (1)** Договорът влиза в сила, от датата на подписването му и има действие до изтичане на всички гаранционни срокове на възложените работи в срока на действие на договора.

**(2)** Срокът за изпълнение на работите в обхвата на поръчката е **………… календарни дни** и започва да тече от датата на подписване на Протокол за откриване на строителна площадка и определяне на строителна линия и ниво на строежа (Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31 юли 2003 г. за съставяне на актове и протоколи по време на строителството).

**ІІ. ЦЕНА. НАЧИН НА ПЛАЩАНЕ**

**Чл.3 (1)** Стойността на предмета на обществената поръчка в това число и непредвидени разходи в размер на до 10 % е съгласно Ценовото предложение на ИЗПЪЛНИТЕЛЯ, неразделна част от договора, в размер на:

**…..……………..… /……………………………………………………….** словом**/ лева без ДДС**

**………………..…. /…………………………………………………...……** словом**/ лева с ДДС,**

**(2)** Възнаграждението по предходната алинея се заплаща както следва:

- **Авансово плащане:**

**………… /словом/ %** от **стойността на договора (не повече от 30% /тридесет на сто/ от стойността на договора), а именно: …………………/……………………………/ лева без ДДС, а с ДДС ………………/…………………………………/ лева.**

Авансът се превежда в 30-дневен срок след представена от ИЗПЪЛНИТЕЛЯ оригинална фактура

- **Окончателно плащане** в размер на …… % се заплаща в 30-дневен срок по банков път, след представяне на следните документи: протокол за действително извършени работи, проверен и подписан от лицето, осъществяващо инвеститорски контрол и ИЗПЪЛНИТЕЛЯ, без забележки, съгласно ЗУТ и подзаконовите нормативни актове по прилагането му, като се приспада преведеният аванс, при получен такъв и представена оригинална фактура за сумата. В случаите, когато са констатирани недостатъци, сумата се изплаща на ИЗПЪЛНИТЕЛЯ в 30-дневен срок след отстраняването им.

**(3)** Цената по ал. 1 е окончателна и не подлежи на увеличение**,** като същата е формирана на база всички присъщи разходи, необходими за изпълнение на всички дейности, предмет на настоящата обществена поръчка.

**(4)** Плащанията по настоящия договор се осъществяват в лева, чрез банков превод от ВЪЗЛОЖИТЕЛЯ по посочената от ИЗПЪЛНИТЕЛЯ банкова сметка, както следва:

Банка:………………………………………..

IBAN ………………………………………..

BIC ………………………………………….

**(5)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 4 в срок от 3 работни дни, считано от момента на промяната. В случай че, ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**(6)** За извършените плащания ИЗПЪЛНИТЕЛЯТ издава надлежно оформени фактури със следните данни: **Дирекция „Култура, туризъм и международни дейности“,** гр. В. Търново,ул. „Г. С. Раковски” № 18,Ид. №: 104587539,МОЛ: инж. Даниел Панов,Получател: Нелина Църова.

**(7)** ВЪЗЛОЖИТЕЛЯТ не дължи заплащане за вложени материали и/или извършени работи, ако са в следствие на:

1. Несъгласувано с ВЪЗЛОЖИТЕЛЯ отклонение от техническата документация, в това число от техническия проект; от договора; от указанията на ВЪЗЛОЖИТЕЛЯ, или тези на лицето, осъществяващо инвеститорски контрол;

2. Нарушаване на строителните, техническите и технологичните правила и нормативи;

3. Отстраняване на допуснати от ИЗПЪЛНИТЕЛЯ недостатъци;

4. Влагане на неподходящи и/или некачествени материали, неотговарящи на изискванията на Наредба № РД-02-20-1 от 5.02.2015 г. за условията и реда за влагане на строителни продукти в строежите на Република България.

**(8)** Невъзложени от ВЪЗЛОЖИТЕЛЯ строително-монтажни работи не подлежат на заплащане.

**(9)** Ако при приемане на отделни работи, представител на ВЪЗЛОЖИТЕЛЯ или лицето, осъществяващо инвеститорския контрол, констатират недостатъци, до отстраняването им ВЪЗЛОЖИТЕЛЯТ може да задържи дължимата сума за тях. Задържането на сумата не е забава за ВЪЗЛОЖИТЕЛЯ и не влече последици поради просрочване на плащането.

**(10)** ВЪЗЛОЖИТЕЛЯТ заплаща по-малко от уговореното възнаграждение, ако по предвидения в настоящия договор ред с протокол по реда на чл. 5, ал. 3, съответно ал. 4 от настоящия договор се констатира, че действително извършените работи са на по-малка стойност или са налице други обстоятелства, поради които се дължи по-малко заплащане на ИЗПЪЛНИТЕЛЯ, в това число несъответствие на дължимото възнаграждение с количеството или качеството и вида на вложените материали.

**(11)** Преведените средства от Община Велико Търново, но неусвоени от ИЗПЪЛНИТЕЛЯ, както и натрупани лихви, глоби и неустойки в изпълнение на настоящия договор, подлежат на възстановяване по банкова сметка, както следва: IBAN BG36SOMB91303124758000, BIC код на банката SOMBBGSF, при Общинска банка АД, клон Велико Търново.

**(12)** За непредвидени видове работи, възникнали в процеса на изпълнение на поръчката, същите ще бъдат остойностявани по предложените показатели на ценообразуване в офертата. Плащанията по допълнителни или непредвидени видове работи ще се извършват след одобряване на съответните анализи. При необходимост от допълнителна техника и дейности, за същите ще се представят за одобрение от представител на възложителя калкулация, а за допълнителните работи анализ. Не подлежи на разплащане протокол за действително извършени работи неокомплектован с разходооправдателни документи – подробна ведомост, анализи, фактури за закупени материали, сертификат за вложени материали.

**(13)** Непредвидени разходи за строителни и монтажни работи, включени в стойността по чл.3, ал.1 от настоящия договор, подлежат на заплащане при извършване на окончателното плащане само в случай, че са били предварително съгласувани с представител на ВЪЗЛОЖИТЕЛЯ и при условие, че не надхвърлят предвидената им стойност.

**(14)** Стойността на непредвидените разходи се определя съгласно установените с протокол количества, на базата на единичните цени, предложени с ценовата оферта на ИЗПЪЛНИТЕЛЯ и посочени в Количествено-стойностната сметка. За видовете СМР и дейности, за които няма предложени единични цени, единичната цена се образува на база елементи на ценообразуване, предложени в офертата, както следва:

- часова ставка ........................ лв./чч;

- допълнителни разходи - върху ФРЗ ......................... %;

- допълнителни разходи върху механизация ......................... %

- печалба .......................... %;

- доставно - складови разходи .......................... %

**IІI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.4** ВЪЗЛОЖИТЕЛЯТ е длъжен:

1. да укаже мястото на обекта на изпълнението;
2. да осигури нормален достъп на ИЗПЪЛНИТЕЛЯ до обекта;

3. да предостави съответните технически данни, необходими за извършване на поръчката;

4. чрез инвеститорския контрол да участва в приемането на извършените СМР и съставяне на приемо - предавателните протоколи;

5. при точно и пълно изпълнение да заплати на ИЗПЪЛНИТЕЛЯ уговорената цена.

**Чл.5 (1)** ВЪЗЛОЖИТЕЛЯТ има право по всяко време да иска в определен от него срок отчетна информация за реализация на работите от ИЗПЪЛНИТЕЛЯ и да следи за спазването на нормативните и техническите изисквания от страна на ИЗПЪЛНИТЕЛЯ.

**(2)** ВЪЗЛОЖИТЕЛЯТ, чрез свои представители, има право по всяко време да проверява извършването на работата от ИЗПЪЛНИТЕЛЯ.

**(3)** При неизпълнение, респективно некачествено или несвоевременно изпълнение на възложеното с този договор, пълна липса на изпълнение, или при каквото и да било друго неизпълнение на задължения по този договор ВЪЗЛОЖИТЕЛЯТ има право да изисква съставянето на констативен протокол, подписан от представител на ВЪЗЛОЖИТЕЛЯ и ИЗПЪЛНИТЕЛЯ или негов служител. Същият е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ като неизправна страна, в това число и да прихваща неустойки от дължими към ИЗПЪЛНИТЕЛЯ суми.

**(4)** При отказ на ИЗПЪЛНИТЕЛЯ или на негов служител за подписване на констативен протокол за неизпълнение, същият се подписва от ВЪЗЛОЖИТЕЛЯ или негов служител и двама свидетели и е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ суми.

**(5)** При констатиране с протокола на недостатъци на свършената работа или друго неизпълнение, в същия се отбелязва естеството на недостатъците/неизпълнението и степента, в която те засягат работата на ИЗПЪЛНИТЕЛЯ, като се посочва стойността на дължимото възнаграждение след приспадане на неизпълнението и/или обременената с недостатъци работа. При забава или неизпълнение се посочва периодът на просрочването и/или естеството на неизпълнението.

**(6)** При каквото и да било неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ може да търси или удържа дължимите по договора неустойки при условие на констатирането му по реда по-горе.

**(7)** ВЪЗЛОЖИТЕЛЯТ или негов представител има право да дава задължителни писмени указания на ИЗПЪЛНИТЕЛЯ относно справките/протоколите за отчитане на дейността, тяхната форма, съдържание и т.н. Задължителни за ИЗПЪЛНИТЕЛЯ са всички указания на ВЪЗЛОЖИТЕЛЯ или на негов представител относно формата и начина за водене на отчетност на изпълнението и начина на оформяне на документите във връзка с този договор.

**IV**. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6 (1)** ИЗПЪЛНИТЕЛЯТ е длъжен да уведоми лицето, осъществяващо инвеститорски контрол -….………………………………… за началото на изпълнение на възложената работа.

**(2)** Разпорежданията на изпълнителя на инвеститорския контрол са задължителни за ИЗПЪЛНИТЕЛЯ.

**(3)** ИЗПЪЛНИТЕЛЯТ се задължава да извършва видовете работи качествено и в технологичните срокове за съответните видове работи и по указания на ВЪЗЛОЖИТЕЛЯ или определени от него лица.

**(4)** ИЗПЪЛНИТЕЛЯТ е длъжен да влага качествени и подходящи материали при извършване на възложената работа.

**(5)** ИЗПЪЛНИТЕЛЯТ е длъжен да отчете извършените СМР с протокол за действително извършени работи. Към документите за отчитане на изпълнението и по преценка на инвеститорския контрол от ИЗПЪЛНИТЕЛЯ се изискват: фактури за закупени материали, подробна ведомост, сертификати на вложените материали доказващи изпълнените видове дейности.

**(6)** ИЗПЪЛНИТЕЛЯТ съгласува предварително с лицето, осъществяващо инвеститорски контрол, необходимите за влагане в обекта материали.

**(7)** Строително – монтажните работи се организират от ИЗПЪЛНИТЕЛЯ чрез **техническия ръководител на обекта:** **…………………………………………………………………………..**

**Чл.7 (1)** ИЗПЪЛНИТЕЛЯТ е длъжен да участва и съдейства за своевременното съставяне на всички актове и протоколи по време на строителството.

**(2)** ИЗПЪЛНИТЕЛЯТ се задължава да оказва съдействие при извършване на проверки от страна на ВЪЗЛОЖИТЕЛЯ.

**(3)** В хода на изпълнението ИЗПЪЛНИТЕЛЯТ е длъжен да осигури изпитване и изследване, с което ще се постига контрол на качеството на изпълнените видове работи. (в приложимите случаи).

**Чл.8** В случай, че ИЗПЪЛНИТЕЛЯТ изпълнява задълженията си съвместно с подизпълнител/и, посочен/и в офертата, ИЗПЪЛНИТЕЛЯТ е длъжен да сключи договор/и за подизпълнение.

**(2)** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**(3)** ВЪЗЛОЖИТЕЛЯТ изисква замяна на подизпълнител, който не отговаря на условията по ал. 2.

**(4)** Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.

**(5)** Разплащанията по ал. 4 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

**(6)** Към искането по предходната алинея ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**(7)** ВЪЗЛОЖИТЕЛЯТ има право да откаже плащане по ал. 4, когато искането за плащане е оспорено, до момента на отстраняване на причината за отказа.

**(8)** Независимо от възможността за използване на подизпълнители, отговорността за изпълнение на договора за обществена поръчка е на ИЗПЪЛНИТЕЛЯ.

**(9)** След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

**(10)** Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

**(11)** При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ копие на договора с новия подизпълнител заедно с всички документи, които доказват изпълнението на условията по ал. 10, в срок до три дни от неговото сключване.

**(12)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(13)** Не е нарушение на забраната по ал. 12 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**Чл.9 (1)** ИЗПЪЛНИТЕЛЯТ е длъжен да изпълни поръчката с грижата на добър търговец и в защита интересите на ВЪЗЛОЖИТЕЛЯ. По време на строителството ИЗПЪЛНИТЕЛЯТ е длъжен да спазва всички нормативни документи, касаещи строителния процес, техниката на безопасността на труда. В хода на изпълнението ИЗПЪЛНИТЕЛЯТ влага само качествени и подходящи с оглед характера на изпълнението материали.

**(2)** ИЗПЪЛНИТЕЛЯТ е длъжен да извърши възложеното с необходимата грижа, ефективност, добросъвестност, в съответствие с най-добрите практики за дейността, като за целта мобилизира необходимите за това финансови, човешки и материални ресурси.

**(3)** ИЗПЪЛНИТЕЛЯТ е длъжен да съблюдава разпоредбите на Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи, както и изискванията на другите нормативни актове по безопасност и здраве при работа.

**Чл.10 (1)** ИЗПЪЛНИТЕЛЯТ е длъжен при поискване от страна на ВЪЗЛОЖИТЕЛЯ да представи съответните удостоверяващи документи за качеството и произхода на материалите, използвани при изпълнение на работата, сертификати, удостоверяващи съответствие със стандарти за системи за управление на качеството, доказателства за квалификация на персонала, извършващ възложената работа.

**(2)** ИЗПЪЛНИТЕЛЯТ се задължава да предоставя информация за хода на работата и стадия на изпълнението при поискване от ВЪЗЛОЖИТЕЛЯ, както и да оказва нужното съдействие на представители на ВЪЗЛОЖИТЕЛЯ и/ или на други органи при извършване на контрол по изпълнението на обществената поръчка. ИЗПЪЛНИТЕЛЯТ се задължава да оказва пълно съдействие на лицата, които извършват проверките на място.

**(3)** Ако отчетността за дължимите от ВЪЗЛОЖИТЕЛЯ плащания не е съгласно изискванията и задължителните указания на ВЪЗЛОЖИТЕЛЯ или на негов представител, ВЪЗЛОЖИТИЕЛЯТ може да откаже заплащането им или да заплати по-малко.

**Чл.11** При точно и пълно изпълнение на договорените дейности ИЗПЪЛНИТЕЛЯТ има право да получи договореното възнаграждение.

**Чл.12** Осигуряването на материали, детайли, конструкции, както и всичко друго, необходимо за извършване на работите, е задължение за ИЗПЪЛНИТЕЛЯ.

**Чл.13** ИЗПЪЛНИТЕЛЯТ носи отговорност за качеството на използваните от него материали. Когато използваните за изпълнение на обществената поръчка материали са некачествени или неподходящи за качествено изпълнение на работите, ИЗПЪЛНИТЕЛЯТ е длъжен да подмени материалите с качествени. Ако ИЗПЪЛНИТЕЛЯТ не изпълни това задължение, ВЪЗЛОЖИТЕЛЯТ има право да прекрати или развали договора.

**Чл.14 (1)** ИЗПЪЛНИТЕЛЯТ е длъжен да осигури необходимата за извършване на различните видове работи механизация.

**(2)** ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършване на работата е допуснал отклонения от изискванията, предвидени в техническата документация, или от изисквания, задължителни съгласно нормативни актове.

**(3)** ИЗПЪЛНИТЕЛЯТ е длъжен при изпълнение на обществената поръчка да спазва правилата за безопасност на уреждащата ги нормативна уредба.

**(4)** За вреди, причинени на лица, публично или частно имущество, при или по повод изпълнението на поръчката, отговорност носи изцяло ИЗПЪЛНИТЕЛЯТ.

**(5)** Всички санкции, наложени от общински и държавни органи във връзка с изпълнението на работите, са за сметка на ИЗПЪЛНИТЕЛЯ.

**(6)** ИЗПЪЛНИТЕЛЯТ е длъжен да осигури технически ръководител на обекта.

**(7)** ИЗПЪЛНИТЕЛЯТ е длъжен да не допуска промени в предварително заложените видове СМР без съгласието на ВЪЗЛОЖИТЕЛЯ. При констатиране на изпълнени, но невъзложени СМР, същите са за сметка на ИЗПЪЛНИТЕЛЯ.

**(8)** ИЗПЪЛНИТЕЛЯТ е длъжен да отстранява всички недостатъци в определения от ВЪЗЛОЖИТЕЛЯ срок. В случай, че ИЗПЪЛНИТЕЛЯТ не стори това, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ.

**(9)** ИЗПЪЛНИТЕЛЯТ се задължава да взема съгласието на ВЪЗЛОЖИТЕЛЯ или на негов представител за влаганите от него материали. Последните трябва да отговарят на БДС стандартите или еквивалент.

**(10)** ИЗПЪЛНИТЕЛЯТ се задължава да предупреждава своевременно ВЪЗЛОЖИТЕЛЯ за възникването на проблеми, които могат да се отразят неблагоприятно на работата, увеличаване стойността на договора или забавяне на предвиденото време за завършване.

**(11)** ИЗПЪЛНИТЕЛЯТ се задължава да осигурява достъп на представител на ВЪЗЛОЖИТЕЛЯ до работните площадки по всяко време и да изпълнява негови нареждания по отношение технологичната последователност, качеството и мерките за безопасност и здраве.

**(12)** ИЗПЪЛНИТЕЛЯТ се задължава да отстранява за своя сметка всички щети, причинени виновно от негови работници и съоръжения и да почиства обекта при завършване на всяка от работите и след окончателното приключване на работите.

**(13)** ИЗПЪЛНИТЕЛЯТ ще бъде отговорен за безопасността на труда и пожарната безопасност на обекта до подписване на съответния документ за предаване на същия, а също така за действията на персонала си и за всички други задължения като работодател.

**(14)** ИЗПЪЛНИТЕЛЯТ се задължава, в случай на изпълнение на СМР, довели до повреждане или разрушаване, да извърши възстановяване за негова сметка.

**(15)** ИЗПЪЛНИТЕЛЯТ се задължава да води и съхранява строителна документация съгласно изискванията на Наредба № 3 от 31.07.2003 г. за съставяне на актове и протоколи по време на строителството – при необходимост.

**(16)** ИЗПЪЛНИТЕЛЯТ се задължава в срок от не повече от 30 календарни дни от датата на изпълнение на възложеното с този договор да предостави необходимите документи за извършване на плащане за съответния обект.

**V**. **ОТГОВОРНОСТ И САНКЦИИ**

**Чл.15 (1)** ИЗПЪЛНИТЕЛЯТ носи пълна отговорност за работата и действията на своите работници и служители, както и за привлечените от него подизпълнители, включително и когато последните са одобрени от ВЪЗЛОЖИТЕЛЯ.

**(2)** ИЗПЪЛНИТЕЛЯТ носи пълна отговорност за вреди, причинени на трети лица по време и по повод изпълнението на възложената работа.

**(3)** ИЗПЪЛНИТЕЛЯТ е длъжен при извършване на СМР да опазва подземната и надземната техническа инфраструктура и/ или инсталации, и/ или имущество в обекта, и/или съоръжения. При нанасяне на щети ИЗПЪЛНИТЕЛЯТ е длъжен да ги възстановява за своя сметка в рамките на срока за изпълнението на СМР.

**Чл.16 (1)** Ако ИЗПЪЛНИТЕЛЯТ се е отклонил от уговореното в този договор или ако извършени работи имат недостатъци, ВЪЗЛОЖИТЕЛЯТ може по свой избор да иска:

1. поправяне на изработеното, без заплащане, в даден от него подходящ срок;
2. заплащане на разходите, необходими за поправката;
3. съответно намаление на възнаграждението.

**(2)** Ако отклонението или недостатъците са толкова съществени, че работата е негодна за уговореното или подразбиращото се предназначение, ВЪЗЛОЖИТЕЛЯТ може да развали или прекрати договора.

**(3)** В случая по предходната алинея ИЗПЪЛНИТЕЛЯТ няма право на възнаграждение и на заплащане на цената на осигурените от него материали и дължи връщане на авансово получените суми, при получени такива. Отделно от това ВЪЗЛОЖИТЕЛЯТ има право на неустойка в размер на 50 % от стойността на работите, които са извършени с недостатъци или не са извършени.

**Чл.17** ВЪЗЛОЖИТЕЛЯТ може да прекрати или развали този договор с последиците на чл. 16, ал. 3, ако установи, че ИЗПЪЛНИТЕЛЯТ:

1. системно (повече от два пъти се констатира, че) извършва работите с недостатъци или с много ниско качество;

2. системно (повече от два пъти се констатира, че) не изпълнява други задължения по договора;

3. влага некачествени или неподходящи материали;

4. системно (повече от два пъти се констатира, че) не представя необходимите документи, необходими за одобряване на фактурата: документи, удостоверяващи изпълнението, стойността на вложените материали, анализи и т.н.;

5. системно (повече от два пъти се констатира, че) не извършва своевременно възложени работи.

**Чл.18** При забава на изпълнението от страна на ИЗПЪЛНИТЕЛЯ, същият дължи неустойка в размер на 3 % от стойността на възложените работи по договор за всеки ден закъснение, но не повече от 30 % от стойността на договора.

**Чл.19** ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, която последният удържа от цената, в размер на 3 % от стойността на възложените работи по договор, за всеки просрочен ден, но не повече от 30 % от стойността на договора и в следните случаи:

- при мълчалив или изричен отказ да изпълни изискванията и/или указания на ВЪЗЛОЖИТЕЛЯ или на упълномощено от него лице, за времето до окончателното им изпълнение;

- при неизпълнение на задълженията си по настоящия договор, водещи до некачествено извършени работи- до качественото изпълнение на същите.

**VІ. ГАРАНЦИОННИ УСЛОВИЯ**

**Чл.20 (1)** ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове съгласно разпоредбите на Наредба № 2 / 31.07.2003 г. за въвеждане в експлоатация на строежите в РБ и минимални гаранционни срокове за изпълнени строителни и монтажни работи, съоръжения и строителни обекти и предложения от ИЗПЪЛНИТЕЛЯ в техническото му предложение гаранционен срок - **………………..години.**

**(2)** Гаранционните срокове текат от деня на съставяне на последния протокол за приемане на изпълнените дейности в строителния обект.

**(3)** За появилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 5 (пет) работни дни след уведомяването ИЗПЪЛНИТЕЛЯТ е длъжен да започне работата за отстраняване на дефектите в минималния технологично необходим срок.

**(4)** Задълженията по предходната алинея запазват действието си при промяна на собствеността на обекта.

**(5)** При неотстраняване на появилите се дефекти в гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняването им, както и претърпените щети и пропуснатите ползи от забавеното отстраняване.

**(6)** Всички щети, понесени от ВЪЗЛОЖИТЕЛЯ, в резултат на грешки, недостатъци и пропуски, некачествено строителство, неизпълнение на норми, са за сметка на ИЗПЪЛНИТЕЛЯ.

**VII. ГАРАНЦИИ**

**Чл.21 (1) Гаранцията, която обезпечава авансово предоставените средства, е в размер на тези средства, а именно в размер на …...............(словом) лева** и се освобождава до три дни след връщане или усвояване на аванса. Авансово предоставените средства по договора за възлагане на обществената поръчка не се изплащат преди Изпълнителят да представи гаранция, обезпечаваща 100% от авансово предоставените средства. Гаранцията се представя под една от следните форми- банкова гаранция, застраховка, обезпечаваща изпълнението чрез покритие на отговорността на ИЗПЪЛНИТЕЛЯ или парична сума, внесена по следната сметка на ВЪЗЛОЖИТЕЛЯ:

Банка: Общинска банка АД - ФЦ Велико Търново;

BIC: SOMBBGSF;

IBAN: BG 97 SOMB 9130 3324 7580 01

**(2)** Гаранция обезпечаваща изпълнението е в размер на **5 % (пет на сто)** от Стойността на Договора без ДДС, а именно ……… (…………………………) лева („**Гаранцията за изпълнение**“), която служи за обезпечаване на изпълнението на Договора.

**(3)** В случай на изменение на Договора, извършено в съответствие с този Договор и приложимото право, включително когато изменението е свързано с [индексиране на Цената], ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (*седем*) дни от подписването на допълнително споразумение за изменението.

**(4)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. [22] от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. [23] от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. [24] от Договора.

**Чл.22** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: Общинска банка АД - ФЦ Велико Търново;

BIC: SOMBBGSF;

IBAN: BG 97 SOMB 9130 3324 7580 01

**Чл.23 (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл.24 (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице бенефициент, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл.25 (1)** ВЪЗЛОЖИТЕЛЯТ освобождава Гаранцията за изпълнение в срок до 60 (*шестдесет*) дни след прекратяването на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал. 4 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**(4)** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл.26** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 7 (*седем*) дни след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 27 (1)** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**(2)** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7(*седем*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 21, ал. 2 от Договора.

**VІIІ. НОСЕНЕ НА РИСКА**

**Чл.28** Рискът от случайно погиване или повреждане на извършеното в резултат на работите по изпълнението на поръчката преди приемането им от ВЪЗЛОЖИТЕЛЯ се носи от ИЗПЪЛНИТЕЛЯ. ВЪЗЛОЖИТЕЛЯТ не дължи тяхното заплащане.

**Чл.29** ВЪЗЛОЖИТЕЛЯТ носи риска от погиване или повреждане на вече приети резултати по работите, ако погиването или повреждането не е по вина на ИЗПЪЛНИТЕЛЯ, или в резултат на недостатъци.

**IX. ДРУГИ УСЛОВИЯ**

**Чл.30 (1)** ИЗПЪЛНИТЕЛЯТ е длъжен незабавно да информира ВЪЗЛОЖИТЕЛЯ или негов представител, както и осъществяващия инвеститорски контрол за всякакви обстоятелства, които биха могли да попречат или да забавят изпълнението на дейностите. Неблагоприятни атмосферни условия се доказват със справка от метеорологичен институт.

**(2)** При спиране на работата по каквато и да било причина ИЗПЪЛНИТЕЛЯТ взема необходимите мерки за запазване качеството на вече извършени работи, обезопасяване на обекта. ИЗПЪЛНИТЕЛЯТ се задължава да положи усилия да сведе до минимум периода, в който изпълнението е спряло и да поднови изпълнението веднага, щом обстоятелствата позволяват това след предварително писмено одобрение на представител на ВЪЗЛОЖИТЕЛЯ.

**(3)** При подновяване на изпълнението ИЗПЪЛНИТЕЛЯТ уведомява осъществяващия инвеститорски контрол на обекта. При необходимост действително отработеното време по изпълнение на договора ще се установява с двустранно подписан протокол.

**(4)** Срокът на изпълнение на дейностите се удължава със срок, равен на продължителността на спирането.

**X. НЕПРЕОДОЛИМА СИЛА**

**Чл.31 (1)** ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при настъпване на непреодолима сила, възпрепятстваща изпълнението на поетите задължения.

**(2)** Страната, изпълнението на чието задължение е възпрепятствано от непреодолимата сила, е длъжна в седемдневен срок писмено да уведоми другата страна за настъпването, съответно за преустановяване на въздействието на непреодолимата сила. Към уведомлението се прилагат всички релевантни и/ или нормативно установени доказателства за настъпването, естеството и размера на непреодолимата сила.

**(3)** При позоваване на непреодолима сила страната, изпълнението на чието задължение е възпрепятствано от непреодолимата сила, е длъжна да предприеме всички мерки, за да ограничи последиците от настъпване на събитието.

**(4)** ИЗПЪЛНИТЕЛЯТ е длъжен, след съгласуване с ВЪЗЛОЖИТЕЛЯ, да продължи да изпълнява тази част от задълженията си, които не са възпрепятствани от непреодолимата сила.

**(5)** Страната, изпълнението на чието задължение е възпрепятствано от непреодолимата сила, ведно с уведомлението изпраща до другата страна уведомление за спиране на изпълнението на договора.

**(6)** След отпадане на обстоятелства от извънреден характер, които са определени като непреодолима сила, страната, изпълнението на чието задължение е възпрепятствано от непреодолимата сила, в седемдневен срок писмено уведомява другата страна за възобновяване на изпълнението на договора. При подновяване на изпълнението ИЗПЪЛНИТЕЛЯТ уведомява осъществяващия инвеститорски контрол на обекта.

**(7)** Когато обстоятелства от извънреден характер, които се определят като непреодолимата сила възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява насрещната страна за това обстоятелство.

**(8)** След получаване на известието за невъзможността на изпълнението на договора като цяло, насрещната страна има право да прекрати договора.

**(9)** Срокът за изпълнение на възложеното с договора се удължава с времето, през което изпълнението е било невъзможно поради непреодолима сила, за наличието на която другата страна е била надлежно уведомена, при условията на договора и е приела съществуването ѝ, на база на представените документи и доказателства.

**(10)** При спиране на работите, срокът започва да тече отново след получаването на уведомлението за възобновяване на изпълнението. При необходимост действително отработеното време по изпълнение на договора ще се установява с двустранно подписан протокол.

**(11)** Известяването на страните във връзка с възникване и отпадане обстоятелства по раздел X “Непреодолима сила“, освен с писмени уведомления, може да се удостоверява и с подписването на протоколи от представителите на двете страни по договора.

**XI. ЗАКЛЮЧИТЕЛНИ РАЗПОРЕДБИ**

**Чл.32 (1)** Настоящият договор се прекратява:

1. по взаимно съгласие на страните, изразено писмено;
2. с изтичане срока на договора и заплащане на всички приети работи;

3. едностранно от ВЪЗЛОЖИТЕЛЯ с писмено едномесечно предизвестие, като ВЪЗЛОЖИТЕЛЯТ заплаща извършените до момента на прекратяването качествено изпълнени работи и приети по надлежния ред;

4. при виновно неизпълнение на задълженията на една от страните по договора с писмено предизвестие от изправната до неизправната страна. Неизправната страна заплаща дължимите поради неизпълнението неустойки и/или обезщетения в срок и по начин, определен от изправната страна или същите се удържат от изправната страна от дължими към неизправната страна суми;

5. с писмено предизвестие на ВЪЗЛОЖИТЕЛЯ, ако настъпят обстоятелства, които поставят ИЗПЪЛНИТЕЛЯ в невъзможност да изпълнява задълженията си, в това число и ако не може или престане да отговаря на специфични изисквания за изпълнение на възложеното; 6. на основанията, предвидени в договора и/или в предвидените в закона случаи;

7. с писмено предизвестие на ВЪЗЛОЖИТЕЛЯ, ако ИЗПЪЛНИТЕЛЯТ използва подизпълнител без да декларира това в офертата си или използва подизпълнител, който е различен от този в офертата, или замени подизпълнител без да са налице условията по договора или не изпълни друго задължение по договора във връзка с подизпълнителя;

8. ВЪЗЛОЖИТЕЛЯТ има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 ЗОП, ако се установи, че по време на провеждане на процедурата за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата или поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС. При прекратяване в тези случаи ВЪЗЛОЖИТЕЛЯТ не дължи обезщетение за претърпени вреди от прекратяването на договора;

9. ВЪЗЛОЖИТЕЛЯТ прекратява договора за обществена поръчка, когато е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

10. Когато въз основа на неверни данни е приложено изключение по [чл. 4](apis://Base=NARH&DocCode=41091&ToPar=Art4&Type=201) от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС) за ИЗПЪЛНИТЕЛЯ или подизпълнителя, договорът се прекратява от ВЪЗЛОЖИТЕЛЯ без предизвестие, като не се дължи заплащане на извършените работи, а получените плащания подлежат на незабавно възстановяване ведно със законната лихва.

**(2)** ВЪЗЛОЖИТЕЛЯТ има право да прекрати действието на договора чрез писмено предизвестие в случай, че ИЗПЪЛНИТЕЛЯТ не изпълнява задълженията си по този договор. Неизпълнението се установява с констативен протокол от лицето, осъществяващо инвеститорски контрол, в който се отчита и действително извършеното.

**(3)** ВЪЗЛОЖИТЕЛЯТ може да развали или прекрати предсрочно договора, когато ИЗПЪЛНИТЕЛЯТ изпадне в състояние на неплатежоспособност, съответно срещу него е открито производство на несъстоятелност или е в процес на преобразуване, които обстоятелства могат да застрашат изпълнението на настоящия договор. Същите права ВЪЗЛОЖИТЕЛЯТ има и ако ИЗПЪЛНИТЕЛЯТ престане да отговаря на изискванията на ЗОП.

**(4)** При прекратяване на договора от страна на ВЪЗЛОЖИТЕЛЯ на основанията, предвидени в настоящия договор, последният не дължи заплащане на обезщетение на ИЗПЪЛНИТЕЛЯ поради прекратяването на договора преди срока.

**Чл.33 (1)** Всички неуредени въпроси по повод изпълнението на настоящия договор се решават от страните по споразумение, както и по правилата на договора за изработка – чл. 258-269 от Закона за задълженията и договорите и разпоредбите на българското гражданско и търговско право.

**(2)** Страните се съгласяват и приемат, че изменение на сключения договор за обществена поръчка се допуска само при условията на ЗОП.

**Чл.34** За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, неуредени в този договор, се прилагат българското гражданско и търговско право и ЗОП, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд на територията на град Велико Търново.

**Чл.35** Нищожността на някоя от клаузите на договора или на допълнително уговорените условия не води до нищожност на друга клауза или на договора като цяло.

Този договор се състави и подписа в два еднообразни в съдържанието си екземпляра, по един за всяка от страните.

Приложения:

Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**