***Документация***

за обществена поръчка по реда на глава 26 от ЗОП,

чрез СЪБИРАНЕ НА ОФЕРТИ С ОБЯВА с предмет:

***„Изпълнение на СМР за обект: „Преместваема конструкция за покритие на сцената на Летен театър в парк „Марно поле“, гр. Велико Търново“***

Провеждането и документирането на настоящата обществена поръчка се извършва в съответствие с разпоредбите на глава 26 от Закона за обществените поръчки и глава 9 от Правилника за прилагане на Закона за обществените поръчки.

При наличие на противоречие между тази документация и разпоредбите на Закона за обществените поръчки или Правилника за прилагане на Закона за обществените поръчки се прилагат разпоредбите на съответния нормативен акт.

По отношение на неописаните обстоятелствено елементи от документацията пряко приложение намират разпоредбите на Закона за обществените поръчки и Правилника за прилагане на Закона за обществените поръчки.

Всеки участник в поръчката следва да се запознае със Закона за обществените поръчки и Правилника за прилагане на Закона за обществените поръчки по отношение на всички въпроси, които не са обстоятелствено описани в тази документация.

**І. ОБЩИ УСЛОВИЯ ЗА УЧАСТИЕ**

**1.** За изпълнение на обществената поръчка може да подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услугите по предмета на поръчката съгласно законодателството на държавата, в която то е установено, което отговаря на условията на Възложителя и за което отсъстват обстоятелствата по чл. 54, ал. 1 от ЗОП.

Когато документи, свързани с участие в обществени поръчки, се подават от лице, което представлява кандидата или участника по пълномощие, в **Образец № 2** - Представяне на участника се посочва информация относно обхвата на представителната му власт.

**2.** Не се изисква обединенията да имат определена правна форма, за да участват при възлагането на поръчката, както и не се поставя условие за създаване на юридическо лице, когато участникът, определен за изпълнител, е обединение на физически и/или юридически лица.

При участници обединения, които не са юридически лица, Възложителят изисква представянето на **копие от документ**, от който да е видно правното основание за създаване на обединението, както и следната информация във връзка с настоящата обществена поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението. Следва да се посочи разпределението на участието на лицата при изпълнение на дейностите, като не е достатъчно посочване на процентното разпределение на дейностите. Изискването е с цел осигуряване на възможност за преценка за спазване на изискванията на ЗОП и документация за обществена поръчка от отделните членове на обединението съгласно чл. 59, ал. 6 от ЗОП;

- посочва се физическото лице, упълномощено да представлява обединението пред трети лица, в т.ч. и пред възложителя, и да подписва всички документи от името на обединението, да подписва и подаде офертата, което да представлява обединението в хода и при изпълнение на обществената поръчка;

- да съдържа клаузи или условия, които гарантират, че обединението (консорциума) е създадено за срок не по-малък от срока на действие на договора за обществена поръчка, както и че всички членове на обединението са задължени да останат в него до окончателното изпълнение и приемането му, че всички членове на обединението (консорциума) са отговорни, заедно и поотделно, за изпълнението.

Не се допускат промени в състава на обединението след подаването на офертата.

Когато не е приложен документ за създаване на обединение или в приложения документ липсват клаузи, гарантиращи изпълнението на горепосочените условия или състава на обединението се е променил след подаването на офертата, участникът **ще бъде отстранен** от участие в настоящата обществена поръчка.

**3.** Всеки участник има право да представи само една оферта.

**4.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**5.** В обществената поръчка едно физическо или юридическо лице може да участва само в едно обединение.

**6.** Свързани лица не могат да бъдат самостоятелни участници в една и съща поръчка. Възложителят отстранява от поръчката участници, които са свързани лица. Участникът декларира във връзка с чл. 101, ал. 11 от ЗОП, във връзка с чл. 107, т. 4 от ЗОП, информация относно липсата или наличието на свързаност с друг участник в поръчката в **Декларация – Образец № 8**

В случай, че комисията за провеждане на поръчката установи, че посоченото е невярно, отстранява от поръчката всички участници, които са свързани лица.

**7.** Възложителят отстранява участник, за когото са налице основанията по чл. 54, ал. 1 от ЗОП, възникнали преди или по време на поръчката. Участникът, както и съдружник в обединение, подизпълнител, трето лице (ако има такива) посочва в **Декларация – Образец № 5 и Декларация- Образец № 6**,че спрямо него не са налице основания за отстраняване*.*

Декларацията за липсата на обстоятелствата по чл. 54, ал. 1, т. 1, 2 и 7 ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 6 ЗОП се подписва от лицето, което може самостоятелно да го представлява.

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

Относно задълженията, свързани с данъци и осигуровки:

- Национална агенция по приходите:

информационен телефон на НАП: 0700 18 700

интернет адрес:www.nap.bg

Относно задълженията, свързани с опазване на околната среда:

- Министерство на околната среда и водите

интернет адрес: www.moew.government.bg

адрес: гр. София 1000

бул. „Мария Луиза“ 22

Относно задълженията, свързани със закрила на заетостта и условията на труд:

- Министерство на труда и социалната политика

интернет адрес: www.mlsp.government.bg

адрес: гр. София 1051, ул. Триадица № 2

телефон: 02 8119 443

- Агенция по заетостта:

интернет адрес: [www.az.government.bg](http://www.az.government.bg)

адрес: София 1000, бул. „Дондуков“ № 3

телефон: 02 980 87 19

факс: 02 986 78 02

- ИА „Главна инспекция по труда“;

интернет адрес: www.gli.government.bg

адрес: София 1000, бул. „Дондуков“ № 3

телефон за консултации: 0700 17 670

Участник, за когото са налице основания по посочените по-горе обстоятелства, има право да представи доказателства, съгласно чл. 56, ал.1 от ЗОП, че е предприел мерки, които гарантират неговата надеждност, въпреки наличието на съответното основание за отстраняване. *За доказване на тези обстоятелства, участникът представя съответните документи, описани в чл. 58 от ЗОП.*

**8.** Освен на основанията по чл. 54, ал. 1 от ЗОП възложителят отстранява от поръчката участник, за когото е налице обстоятелството по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако са налице изключенията по чл. 4 от закона. В **Декларация – Образец № 9** участникът деклариралипсата или наличието на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако са налице изключенията по чл. 4 от закона.

**9.** Възложителят отстранява от поръчката участник, за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество. Информацията относно липсата или наличието на обстоятелствата се декларира в **Декларация – Образец № 10.**

„Чл. 69.(1) Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.

(2) Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.”

**10.** Участниците (когато е приложимо обединението, партньорите в обединението, подизпълнителя, третото лице) са длъжни да представят в Представяне на участника – **Образец № 2** необходимата информация относно правно-организационната форма, под която осъществяват дейността си, както и списък на лицата, които представляват участника, съгласно документите му за регистрация.

**11.** Съгласно чл. 65, ал. 1 от ЗОП участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансово състояние, техническите и професионални способности.

Когато участникът се позовава на капацитета на трети лица, посочва това в **Образец № 2***-* Представяне на участника*.* Участникът трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от поръчката.

Когато участникът е посочил, че ще използва трети лица, за всяко лице се представя:

- Декларация за съгласие за участие като трето лице, съгласно **Образец № 7**, която представлява и доказателство за поетите от третото лице задължения;

- Декларациите за липса на обстоятелства по чл. 54, ал. 1 от ЗОП – **Образец № 5** и **Образец № 6**;

- Декларацията по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици **(Образец № 9)**;

*-* Декларация във връзка с чл. 101, ал. 11 от ЗОП във връзка с чл. 107, т. 4 от ЗОП **(Образец № 8)**.

- Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество. **(Образец № 10)**

**12.** Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят **доказателство за поетите от подизпълнителите задължения.**

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от поръчката. Възложителят изисква замяна на подизпълнител, който не отговаря на някое от тези условия.

Участниците посочват информацията относно участието на подизпълнители за изпълнение на поръчката, включително информация за вида и дела от поръчката, който ще изпълняват в **Образец № 2 *-*** Представяне на участника.

Когато участникът е посочил, че ще използва подизпълнители, за всеки подизпълнител се представя:

- Декларация за съгласие за участие като подизпълнител, съгласно **Образец № 7**, която представлява и доказателство за поетите от подизпълнителя задължения;

- Декларациите за липса на обстоятелства по чл. 54, ал. 1 от ЗОП – **Образец № 5** и **Образец № 6**;

- Декларацията по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици **(Образец № 9)**;

*-* Декларация във връзка с чл. 101, ал. 11 от ЗОП във връзка с чл. 107, т. 4 от ЗОП **(Образец № 8)**.

- Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество. **(Образец № 10)**

**Независимо от възможността за използване на подизпълнители отговорността за изпълнение на договора за обществена поръчка е на изпълнителя.**

Задължение за изпълнителя е да сключи договор за подизпълнение, когато е обявил в офертата си ползването на подизпълнител. „Договор за подизпълнение” е възмезден писмен договор, сключен между изпълнителя и едно или повече лица, с предмет изпълнението на една или повече дейности от възложена обществена поръчка с обект строителство, доставка на стоки или предоставяне на услуги.

В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и ал.14 ЗОП, а именно:

* доказателства, че подизпълнителят отговаря на съответните критерии за подбор съобразно вида и дела от поръчката, който ще изпълнява, и за него не са налице основания за отстраняване от поръчката;
* замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия: за новия подизпълнител не са налице основанията за отстраняване в поръчката; новият подизпълнител отговаря на критериите за подбор по отношение на дела и вида на дейностите, които ще изпълнява.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на тази забрана доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията в този случай се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането отправено от подизпълнителя, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

**13.** При изготвяне на офертата всеки участник трябва да се придържа точно към обявените от възложителя условия, посочени в обявата, документацията за участие и приложените образци.

**14.** Всички образци на документи са публикувани в „Профила на купувача” на възложителя на посочения в обявата интернет адрес.

**15.** Не се допускат варианти на офертата.

**16.** Офертата се изготвя на български език. Когато е представен документ на чужд език, той се придружава от превод на български език. Копия на документи, представени към офертата, се представят от участника с гриф „Вярно с оригинала” и заверени с подпис и свеж печат на участника (в приложимите случаи).

**17.** До изтичане на срока за подаване на офертите всеки участник може да промени, допълни или оттегли офертата си.

**18.** Всички разходи по изготвяне и подаване на офертите са за сметка на участниците.

**19.** При писмено искане на разяснения, направено **до три дни** преди изтичане на срока за получаване на оферти, възложителят най-късно на следващия работен ден ще публикува на интернет адрес: https://www.veliko-tarnovo.bg/bg/profil-na-kupuvacha/810 в раздел „Профил на купувача”, към обществената поръчка, писмени разяснения по условията на обществената поръчка.

*С участието в обществената поръчка, участниците дават съгласието си за съхранение и обработка на личните им данни, които предоставят във връзка с избора на представлявания от тях участник за изпълнител на обществена поръчка, при спазване на разпоредбите на Закона за защита на личните данни и Регламент (ЕС)*

**ІІ. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ**

**ИЗИСКВАНИЯ И ДОКУМЕНТИ ЗА ДОКАЗВАНЕ**

**1. Годност (правоспособност) за упражняване на професионална дейност:**

Участниците трябва да притежават регистрация в Централния професионален регистър на строителя на основание чл. 6 от Правилника за реда за вписване и водене на Централния професионален регистър на строителя. Регистрацията да отговаря на предмета на поръчката –  **първа група, строежи от втора категория**, която да му позволява извършването на строителните работи, предмет на настоящата поръчка, а за чуждестранно лице се представя еквивалентен документ, допускащ съгласно законодателството на държавата, в която лицето е установено и осъществява дейността си извършване на строителните работи обект на настоящата обществена поръчка или да представи декларация или удостоверение за наличието на такава регистрация от компетентните органи съгласно националния му закон, придружен с превод на български език.

При подаване на офертата, участникът декларира съответствието с посочения критерии за подбор чрез попълване на Представяне на участника **(образец 2)** в съответната част, а именно: **Част „Участникът вписан ли е в Централния професионален регистър на строителя“.** Изпълнението на изискването се декларира в образец №2, чрез попълване на отговор „да“ или „не“ и се посочва участникът за коя група и/или категория притежава регистрация.

Доказателствата се представят от участника, определен за изпълнител съгласно чл. 112, ал. 1, т. 2 ЗОП или при поискване в хода на процедурата в случаите на чл. 67, ал. 5 от ЗОП - заверено копие от документа за регистрация в ЦПРС към Камарата на строителите в РБ за изпълнение на строежи от изисканата група и категория, придружен с валиден талон; за чуждестранни лица - еквивалентен документ, изготвен съгласно националния закон на участника, издаден от компетентен орган от държавата, в която е установен, доказващ такава регистрация в аналогичен регистър, съгласно законодателството на държавата, в която са установени.

При участие на обединения, които не са юридически лица, съответствието с критерия за подбор се доказва от обединението участник, а не от всяко от лицата, включени в него, с изключение на случаите, при които съобразно разпределението на участието на лицата при изпълнение на дейностите, посочено в договора за създаване на обединението, е предвидено, че тези лица ще изпълняват строителство. Всяко от лицата, изпълняващо строителство, трябва да има съответните сертификати.

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват и за тях да не са налице основания за отстраняване от процедурата.

**2. Икономическо и финансово състояние:**

Възложителя **не поставя изисквания** отнасящи се до икономическо и финансово състояние.

**3. Технически и професионални способности:**

Участниците следва да представят информация за техническите и професионалните си способности, с която да докажат че отговарят на изискванията на Възложителя, а именно:

**3.1** Участникът трябва да е изпълнил поне 1 (една) дейност с предмет, идентичен или сходен с този на поръчката за последните 5 (пет) години от датата на подаване на офертата.

Под „дейности, сходни с предмета на поръчката“ следва да се разбират следните дейности: строително-монтажни работи по изграждане и/или реконструкция и/или ремонт на метална конструкция.

Възложителят не поставя изискване за обем, идентичен или сходен с този на поръчката.

**Участникът трябва да предостави изискуемата информация в** списък на строителството, идентично или сходно с предмета на настоящата поръчка – **Образец № 11** с посочване на обект и местонахождение (*кратко описание на изпълнените СМР*), възложител, дати на започване и приключване изпълнението на строителството, място, вид на строителството и стойност на поръчката.

Доказателствата се представят от участника, определен за изпълнител, съгласно чл. 112, ал. 1, т. 2 ЗОП, или при поискване в хода на процедурата в случаите на чл. 67, ал. 5 от ЗОП.

Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество. (Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие).

Възложителят няма да изисква документи, които вече са му били предоставени от участника или са му служебно известни.

*Участниците следва да имат предвид, че навсякъде в Техническата спецификация и приложенията към нея, в образците към документацията където е посочен стандарт, спецификация, техническа оценка, техническо одобрение или технически еталон във връзка с чл. 48, ал. 1, т. 2 от ЗОП, или се съдържат конкретен модел, източник или специфичен процес, който характеризира продуктите или доставките, предлагани от конкретен потенциален изпълнител, търговска марка, патент, тип или конкретен произход или производство, което би довело до облагодетелстване или елиминиране на определени лица или някои продукти във връзка с чл. 49, ал. 2, предл. 2 от ЗОП, следва да се чете допълнено с думите „или еквивалентно/и“.*

**ВАЖНО:**

\* При участие на обединения, които не са юридически лица, съответствието с критерия за подбор се доказва от обединението участник, а не от всяко от лицата, включени в него, с изключение на случаите, при които съобразно разпределението на участието на лицата при изпълнение на дейностите, посочено в договора за създаване на обединението, е предвидено, че тези лица ще изпълняват строителство. Всяко от лицата, изпълняващо строителство, трябва да има съответните сертификати.

\* Когато участникът се позовава на капацитета на трети лица, те трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от поръчката. Възложителят изисква от участника да замени посоченото от него трето лице, ако то не отговаря на някое от тези условия.

\* Ако участникът възнамерява да използва подизпълнители, те трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основанията за отстраняване от процедурата. Възложителят изисква замяна на подизпълнител, който не отговаря на тези условия.

**ІІІ. ИЗИСКВАНИЯ КЪМ ТЕХНИЧЕСКОТО ПРЕДЛОЖЕНИЕ**

Участникът задължително представя **Техническо предложение** *по Образец №3* от настоящата документация.

Според чл. 96а, ал. 2 от ППЗОП офертите на участниците съдържат документите по чл. 39, ал. 3 от ППЗОП. Съгласно чл. 96а, ал. 3 от ППЗОП **с подаването на оферта участниците се съгласяват с всички условия на Възложителя, в т.ч. с определения от него срок на валидност на офертите, посочен в обявата** *(90 календарни дни от датата, определена за краен срок за получаване на оферти)* **и с проекта на договор**.

Техническото предложение включва:

1. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо.
2. Срок за изпълнение в **календарни дни**, считано от датата на подписване на Протокол за откриване на строителна площадка и определяне на строителна линия и ниво на строежа (Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) до съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31 юли 2003 г. за съставяне на актове и протоколи по време на строителството).

***\*Забележка:*** *Предложеният срок не може да бъде по-кратък от 35 календарни дни и по-дълъг от 70 календарни дни.*

1. Предложение за изпълнение на поръчката, изготвено в съответствие с техническите спецификации и изискванията на Възложителя. Участникът следва да представи подробно:

* Технология и организация за изпълнение на поръчката в съответствие с техническата спецификация, с информация за необходимия структурен състав на всички дейности, свързани с изпълнение на поръчката, техния обхват и съдържание и компетентност в инженерните решения за изпълнението им. За целта е необходимо да бъде представено подробно и задълбочено описание на последователността и работна програма за изпълнението на поръчката, което ясно да показва какъв подход ще бъде предприет, за да се гарантира, че всички елементи и свързани рискове ще бъдат решавани навреме и изпълнени в рамките на предложената обща стойност и срок за изпълнение.

Последователността и работната програма трябва да включват, но без да се ограничават до минимум следните организационни схеми за основните етапи:

- Организационна схема в етапа на строителство, в която Изпълнителят трябва да опише технологията за изпълнение на строителството с основните технологични етапи, начина на организация и управление на строителния процес, предвижданите технически и човешки ресурси, разпределението на механизацията и персонала в етапите на изпълнение и доказателства за тяхното съответствие с изпълняваните работи, схемите за работа и мероприятия за недопускане или минимизиране на прекъсванията на комуникационни връзки и причиняване на неудобство на съседи и други ползватели в района по време на изпълнение на строително-монтажните работи;

- Данни и доказателства за възможностите на участника за гаранционно отстраняване на появили се неизправности в декларирания срок.

- Програмата да бъде съпроводена от подробен линеен график, който ясно да посочва предвидената продължителност и последователност на изпълнение на отделните етапи и видове работи, включително нормативно определените срокове за издаване на съответните разрешителни документи от компетентните за това органи до цялостното завършване на обекта

* Лице, с което представители на възложителя да контактуват по всички въпроси, касаещи изпълнението, и което при необходимост – болест, нетрудоспособност и т.н. – да бъде заместено от друго лице. Посочват се трите имена на определените лица и мобилен телефон за връзка с тях.

1. Гаранционен срок на дейностите в обхвата на поръчката. Предложеният гаранционен срок не трябва да е по-кратък от предвиденият в Наредба №2 от 31.07.2003 г. на МРРБ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и не може да надхвърля този срок повече от три пъти. Гаранционният срок започва да тече от датата на приемо – предавателния протокол.
2. Гарантира, че преди започване на строителството ще бъдат взети необходимите мерки за осигуряване на безопасни и здравословни условия на труд.

***Забележка:*** *Срокът на валидност на офертите е времето, през което участниците са обвързани с условията на представените от тях оферти.*

*Участникът ще бъде отстранен от участие в настоящата обществена поръчка, ако при последващо поискване от Възложителя откаже да удължи срока на валидност на офертата.*

6. друга информация по преценка на участника.

Предложението за изпълнение на поръчката следва да се изготви в съответствие с техническата спецификация и изискванията на възложителя.

***Забележка: Оферти с Техническо предложение, в което няма описана горепосочената информация, ще бъдат отстранени от участие и няма да бъдат допуснати до оценяване.***

*С подписването на техническото предложение по образец №3, участниците декларират съгласие за съхранение и обработка на личните данни, които предоставят във връзка с участието им в настоящата обществена поръчка , при спазване на разпоредбите на Закона за защита на личните данни и Регламент (ЕС) 2016/679 (GDPR).*

**ІV. ИЗИСКВАНИЯ КЪМ ЦЕНОВОТО ПРЕДЛОЖЕНИЕ**

1. Ценовото предложение се изготвя по приложения към настоящата документация Образец №4.

2. В ценовото предложение участниците се посочват общо възнаграждение за изпълнение на обществената поръчка в лева без ДДС и с ДДС. Ако участникът не е регистриран по ЗДДС, посочва цени в лева, крайна цена.

3. Участникът е единствено отговорен за евентуално допуснати грешки и пропуски в изчисленията на предложените от него цени.

4. Възложителят ще заплаща възнаграждение на изпълнителя при условията, предвидени в обявата, документацията за обществената поръчка и при условията на проекта на договор. Плащането се извършва в срок, посочен в договора след приемане на работата и представяне на протокол за действително извършени работи, проверен и подписан от лицето, осъществяващо инвеститорски контрол и ИЗПЪЛНИТЕЛЯ, без забележки, съгласно ЗУТ и подзаконовите нормативни актове по прилагането му, като се приспада преведеният аванс, при получен такъв и представена оригинална фактура за сумата. В случаите, когато са констатирани недостатъци, сумата се изплаща на ИЗПЪЛНИТЕЛЯ в 30-дневен срок след отстраняването им.

5. При несъответствие между цифровото и изписаното с думи възнаграждение ще се взема предвид изписаното с думи.

6. Посоченото възнаграждение включва всички поети ангажименти и задължения с офертата. Заплащането се извършва за действително извършени работи по начин, отразен в проекта на договор и образувано въз основа подробна количествено-стойностна сметка и анализи/калкулации за доказване на единичните цени. **За всички видове работи в обхвата на поръчката участниците представят подробна количествено–стойностна сметка, придружена с анализи/калкулации за формиране на единичните цени.** Прилага се попълнена количествено-стойностна сметка, от която да са видни съответствието на единичните стойности със стойностите на приложените анализи за всеки вид работи.

7. Участниците посочват показатели на ценообразуване на всички видове работи в обхвата на поръчката и на непредвидени видове работи.

Забележка: Участник, който е представил Ценово предложение за изпълнение на поръчката, което не отговаря на Техническото му предложение и/или на изискванията на Техническата спецификация и условията по поръчката, ще бъде отстранен от участие в поръчката.

**V. ГАРАНЦИИ**

Задължение за представяне на гаранции възниква само за участника, определен за изпълнител на обществената поръчка. Определеният за изпълнител предоставя гаранции, които да обезпечат изпълнението на договора и авансово предоставените средства.

Всеки участник сам избира формата, под която да представи гаранция за авансово предоставени средства и гаранция за изпълнение - парична сума, банкова гаранция или застраховка в полза на Възложителя, която обезпечава изпълнението чрез покритие на отговорността на изпълнителя.

Гаранцията, която обезпечава авансово предоставените средства, е в размер на тези средства и се освобождава до три дни след връщане или усвояване на аванса.

Гаранцията за изпълнение е в размер на **5 % (пет на сто)** от стойността на договора в лева без ДДС.

Гаранцията, ако е под формата на парична сума или банкова гаранция, може да се предостави от името на Изпълнителя за сметка на трето лице – гарант.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Възложителят не дължи лихва за времето, през което средствата по гаранцията за авансово предоставени средства и гаранцията за изпълнение са престояли при него законосъобразно.

Условията и сроковете за задържане или освобождаване на гаранцията за авансово предоставени средства и за изпълнение се уреждат в договора за обществена поръчка.

1. При избор на гаранция за авансово предоставени средства и гаранция за изпълнение - парична сума, то тя следва да се внесе по банков път по сметката на Община Велико Търново:

Банка: Общинска банка АД - ФЦ Велико Търново;

BIC: SOMBBGSF;

IBAN: BG 97 SOMB 9130 3324 7580 01

2. В случай, че участникът представя банкова гаранция за изпълнение (примерен образец № 13), то същата трябва да бъде в оригинал и да съдържа следните условия:

- да бъде безусловна и неотменяема банкова гаранция във форма, предварително съгласувана с Възложителя; да съдържа задължение на банката - гарант да извърши плащане при първо писмено искане от Възложителя, деклариращ, че е налице неизпълнение на задължение на изпълнителя или друго основание за задържане на гаранцията за изпълнение;

- да бъде със срок на валидност за целия срок на действие на договора плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

Банковата гаранция за авансово предоставени средства (примерен образец № 12) трябва да бъде безусловна и неотменима. Тя може да се предостави от името на изпълнителя за сметка на трето лице – гарант.

Забележка: Образци № 12 и № 13 (банкова гаранция за авансово предоставени средства и банкова гаранция за изпълнение) имат само примерен характер и целят единствено да улеснят участниците.

3. Ако участникът избере да представи застраховка, която да обезпечава изпълнението на договора чрез покритие на отговорността на Изпълнителя, то тя трябва да бъде в оригинал, издадена в полза на Възложителя, в която Възложителят е посочен като трето ползващо се лице, която трябва да отговаря на следните изисквания:

- да обезпечава изпълнението на договора чрез покритие на отговорността на Изпълнителя;

- да бъде със срок на валидност за целия срок на действие на договора плюс 30 (тридесет) дни след прекратяването на договора.

Когато като Гаранция за изпълнение се представя застраховка, Изпълнителят предава на Възложителя оригинален екземпляр на застрахователна полица, издадена в полза на Възложителя.

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Изпълнителя.

Възложителят има право да изисква от Изпълнителя доказателства за наличието и валидността на застрахователен договор (копия от застрахователни полици и платежни документи за платени застрахователни премии). Тези документи се представят в 7-дневен срок от писменото им поискване.

В случай че Възложителят констатира неизпълнение на задължението за сключване и поддържане на застраховка от Изпълнителя, той може да спре/задържи/ плащания, които му дължи, в размер на целия размер на гаранцията за изпълнение. В този случай гаранцията за изпълнение се приема, че се трансформира в парична форма и Възложителят я задържа за срок, съгласно договорените условия, докато Изпълнителят не я представи в друга форма.

В случай, че не са налице дължими към Изпълнителя плащания и Изпълнителят не изпълни задължението си за поддържане на валидна застрахователна полица, Възложителят може едностранно да прекрати договора с предизвестие, като Изпълнителят дължи гаранцията за изпълнение в парична сума в седемдневен срок от датата на прекратяването.

**VI.** **СЪДЪРЖАНИЕ И ПРЕДСТАВЯНЕ НА ОФЕРТА.**

Офертата се представя в запечатана непрозрачна опаковка от участника или от упълномощен от него представител лично или чрез пощенска или друга куриерска услуга с обратна разписка в „Център за услуги и информация на граждани”, в сградата на Община Велико Търново на адрес: град Велико Търново, пл. „Майка България” № 2.

Върху опаковката се посочва: наименованието на участника, включително участниците в обединението, когато е приложимо; адрес за кореспонденция; телефон и по възможност – факс; електронен адрес. На опаковката се записва „Оферта за участие на обществена поръчка чрез публикуване на обява с предмет:

***„Изпълнение на СМР за обект: „Преместваема конструкция за покритие на сцената на Летен театър в парк „Марно поле“, гр. Велико Търново“***

|  |
| --- |
| ДО ОБЩИНА ВЕЛИКО ТЪРНОВО  гр. Велико Търново, пл. „Майка България” №2  ОФЕРТА  за участие в обществена поръчка чрез публикуване на обява с предмет:  ***„Изпълнение на СМР за обект: „Преместваема конструкция за покритие на сцената на Летен театър в парк „Марно поле“, гр. Велико Търново“***  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (име на участника, ЕИК)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (адрес за кореспонденция)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (лице за контакт, телефон, факс и електронен адрес) |

Възложителят не приема за участие в процедурата и не разглежда оферта, която е представена и депозирана след изтичане на крайния срок за получаване на офертите, посочен в обявата за обществената поръчка.

**Опаковката на участника, следва да съдържа следните документи:**

1. Заявление за участие, в т.ч. опис на документите и информация, съдържащи се в офертата – *по Примерен образец №1*.

2. Представяне на участника, съгласно *Образец № 2*

3. Техническо предложение за изпълнение на поръчката, съгласно *Образец 3*

4. Ценово предложение, съгласно *Образец № 4*

5. Декларация за отсъствие на обстоятелствата по чл. 54, ал. 1, т. 1, 2 и 7 от Закона за обществените поръчки (*Образец № 5*)

6. Декларация отсъствие на обстоятелствата по чл. 54, ал. 1, т. 3 – 6 от Закона за обществените поръчки (*Образец № 6*)

7. Декларация за съгласие за участие като подизпълнител/ трето лице (*Образец № 7*) – *ако е приложимо*

8. Декларация във връзка с чл. 101, ал. 11 от ЗОП във връзка с чл. 107, т.4 от ЗОП (*Образец № 8*)

9. Декларация по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (*Образец № 9*)

10. Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество (*Образец № 10*)

11. Списък на строителството, идентично или сходно с предмета на обществената поръчка (*Образец № 11*)

12. При участници обединения - копие от документ, от който да е видно правното основание за създаване на обединението, както и информацията по т. 2, разделІ от настоящата документация.

**VII. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Възложителят със заповед определя нечетен брой лица, които да разгледат и оценят получените оферти. По отношение на членовете на комисията не трябва да е налице конфликт на интереси с участниците. Членовете на комисията са длъжни да пазят в тайна обстоятелствата, които са узнали във връзка със своята работа в комисията.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

**VIII. Обща прогнозна стойност на поръчката:**

**96 045,93 лв. (деветдесет и шест хиляди и четиридесет и пет лева и деветдесет и три стотинки) без ДДС. Прогнозната стойност е максимална.**

Офертите на участниците не трябва да надхвърлят прогнозната стойност на настоящата поръчка. Определената прогнозна стойност се явява максимална и участници, предложили по висока цена ще бъдат отстранявани.

**Всеки участник има право да подаде оферта** **само за обособена позиция №1.**

***Раздел „Приложения”***

*1. Приложение 1 „Техническа спецификация“*

*2. Приложение 2 „Критерий за оценка“*

*3. Приложение 3 „Образци”*

*4. Приложение 4 „Проект на договор“*

*5. Приложение 5 „“Индикативна КСС“*